sukhrobnurali/uzbek-legal-corpus huggingface dataset:
BERLIN SHAHRIDA GERMANIYA FEDERATIV RESPUBLIKASIDAGI OʻZBEKISTON RESPUBLIKASI ELCHIXONASINING BOʻLIMINI OCHISH TOʻGʻRISIDA
(resolution, 1996-10-08)

Germaniya Federativ Respublikasidagi Oʻzbekiston Respublikasi Elchixonasi ishini takomillashtirish va uning joylashgan mamlakat hududidagi faoliyatini kengaytirish maqsadida Vazirlar Mahkamasi qaror qiladi: 1. Berlin shahrida Germaniya Federativ Respublikasidagi Oʻzbekiston Respublikasi Elchixonasining boʻlimi ochilsin. 2. Elchixona boʻlimining shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin. 1996-yil uchun Elchixona boʻlimi xodimlari soni 3 nafardan iborat etib belgilansin, ulardan: 2 kishi — diplomatik tarkib xodimlari, 1 kishi — texnik xodim. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi shtat jadvaliga muvofiq Elchixona boʻlimining diplomatik xodimlari tarkibini butlash uchun nomzodlar yuzasidan bir oy muddatda taklif kiritsin.
LATVIYA RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 1996-10-08)

Oʻzbekiston Respublikasi bilan Latviya Respublikasi oʻrtasida diplomatik munosabatlar oʻrnatish toʻgʻrisida 1992-yil 22-oktabrdagi Protokolga muvofiq Vazirlar Mahkamasi qaror qiladi: 1. Latviya Respublikasining Riga shahrida Oʻzbekiston Respublikasi Elchixonasi taʼsis etilsin. 2. Elchixonaning shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin. 1996-yil uchun Elchixona xodimlari soni 4 nafardan iborat etib belgilansin, ulardan: 2 kishi — diplomatik tarkib xodimlari, 2 kishi — maʼmuriy-texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Latviya Respublikasidagi elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
UKRAINADA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 1996-10-08)

Oʻzbekiston Respublikasi bilan Ukraina oʻrtasida diplomatik munosabatlar oʻrnatish toʻgʻrisida 1992-yil 24-yanvardagi Protokolga muvofiq Vazirlar Mahkamasi qaror qiladi: 1. Ukrainaning Kiyev shahrida Oʻzbekiston Respublikasi Elchixonasi taʼsis etilsin. 2. Elchixonaning shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin. 1996-yil uchun Elchixona xodimlari soni 5 nafardan iborat etib belgilansin, ulardan: 3 kishi — diplomatik tarkib xodimlari, 2 kishi — maʼmuriy-texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan bir oy muddatda taklif kiritsin. 4. Oʻzbekiston Respublikasining Ukrainadagi elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
ChETGA OLIB ChIQIB KETILAYoTGAN TOVARLARNING AYRIM TURLARIGA AKSIZ SOLIGʻI JORIY ETISh TOʻGʻRISIDA
(resolution, 2001-05-16)

Isteʼmol bozorining mutanosibligini taʼminlash, respublika fuqarolari manfaatlarini himoya qilish, taqchil tovarlarning koʻplab miqdorda asossiz ravishda chetga olib chiqib ketilishining oldini olish maqsadida Vazirlar Mahkamasi qaror qiladi: 1. 1996-yil 10-oktabrdan boshlab respublikadan yuridik va xorijiy shaxslar tomonidan olib chiqib ketiladigan tovarlarga ilovaga muvofiq roʻyxat va stavka boʻyicha aksiz soligʻi joriy etilsin. Belgilab qoʻyilsinki: mahsulotni erkin almashtiriladigan valyutaga eksport qiluvchi tovar ishlab chiqaruvchilarning mahsulotlariga; jismoniy shaxslar tomonidan olib chiqib ketiladigan bir jismoniy shaxsga bittagacha tovarga aksiz soligʻi solinmaydi. 2. Oʻzbekiston Respublikasi Moliya vazirligi va Davlat soliq qoʻmitasi chetga olib chiqib ketiladigan aksiz soligʻi solinadigan tovarlar uchun aksiz soligʻi toʻlash tartibini besh kun muddatda ishlab chiqsin va tasdiqlasin. Davlat soliq qoʻmitasi aksiz soligʻi toʻgʻri hisoblanishi va toʻliq toʻlanishi ustidan nazorat oʻrnatsin. 3. Mazkur qarorning bajarilishini nazorat qilish Bosh vazirning oʻrinbosari B.S. Hamidov zimmasiga yuklansin.
“OʻZAVTOYOʻL” DAVLAT KONSERNI TOMONIDAN ShAHARLARNI OBODONLAShTIRIShGA DOIR BAJARILAYOTGAN IShLARDAN 1996-YILDA SOLIQ OLISh BOʻYIChA IMTIYOZLAR TOʻGʻRISIDA
(resolution, 2021-02-22)

“Oʻzavtoyoʻl” davlat konserni tashkilotlarining kuch va mablagʻlarining Toshkent shahri, boshqa viloyat markazlari koʻchalarini qayta barpo etish va qurish, shuningdek maktablar, kasalxonalarni va ijtimoiy soha boshqa obyektlarini obodonlashtirish ishlariga jalb etilishi munosabati bilan Vazirlar Mahkamasi qaror qiladi: 1. “Oʻzavtoyoʻl” davlat konserni tashkilotlari foyda va qoʻshilgan qiymat soliqlari boʻyicha boqimandalar summasini, shu jumladan 1993 — 1995-yillarda Respublika yoʻl jamgʻarmasi mablagʻlari hisobiga shaharlar koʻchalarini, shuningdek ijtimoiy maqsadlardagi obyektlarga boriladigan yoʻllarni qurish, tuzatish va obodonlashtirishga doir bajarilgan ishlar hajmlari boʻyicha vujudga kelgan penya va jarimalarni budjetga toʻlashdan ozod qilinsinlar. 2. Amaldagi qonunchilik bilan umumiy foydalanishdagi yoʻllarni qurish, saqlash, tuzatish va ulardan foydalanishga doir ishlar uchun foyda hamda qoʻshilgan qiymat soliqlarini toʻlashdan ozod qilish boʻyicha imtiyozlar 1996-yilda “Oʻzavtoyoʻl” Davlat konserni tashkilotlari tomonidan shaharlar koʻchalarini, shuningdek ijtimoiy maqsadlardagi obyektlarga boriladigan yoʻllarni qurish, tuzatish va obodonlashtirish borasida bajariladigan ishlarga istisno tartibida tatbiq etilsin.
“POPFEN” OʻZBEKISTON-TURKIYA QOʻShMA KORXONASINI TAShKIL ETISh VA UNING FAOLIYATI MASALALARI TOʻGʻRISIDA
(resolution, 2021-02-22)

Paxta tolasini qayta ishlashni koʻpaytirish, raqobatbardosh mahsulotlar ishlab chiqarish va respublikaning eksport imkoniyatlarini kengaytirish maqsadida Vazirlar Mahkamasi qaror qiladi: 1. “Oʻzbekyengilsanoat” uyushmasining “Yengilsanoatinvest” aksionerlik kompaniyasi va “Pop notoʻqima materiallar fabrikasi” aksionerlik jamiyati tomonidan Turkiyaning “Tekfen Xolding” kompaniyasi bilan birgalikda Namangan viloyatining Isqovot shaharchasida “Pop notoʻqima materiallar fabrikasi” aksionerlik jamiyatining yangidan qurilgan ishlab chiqarish maydonlari bazasida, Oʻzbekiston va Turkiya tomonlarining ustav fondidagi ulushi tegishlicha 40 va 60 foiz hamda ilovaga muvofiq asosiy parametrlarga ega boʻlgan yopiq turdagi aksionerlik jamiyati shaklidagi taroqlangan kalava ip ishlab chiqaradigan “Popfen” qoʻshma korxonasini tashkil etish toʻgʻrisidagi taklifiga rozilik berilsin. 2. Quyidagilar maʼlumot uchun qabul qilinsin: a) kontrakt qiymatining 85 foizini mablagʻ bilan taʼminlash “Germes” jamiyatining sugʻurtasi va Oʻzbekiston Respublikasi Hukumatining kafolati ostida “Cheyz Manxetten AG banki” (Germaniya) tomonidan berilayotgan kreditni qayta moliyalashtirish yoʻli bilan Oʻzbekiston Respublikasi Tashqi iqtisodiy faoliyat milliy bankining “Popfen” qoʻshma korxonasiga beriladigan krediti hisobiga amalga oshiriladi; b) “Tekfen Xolding” kompaniyasi: ustav fondidagi oʻz ulushi hisobidan kontrakt qiymatining 15 foizini pul mablagʻlari bilan oldindan toʻlaydi; marketingni va ishlab chiqarilgan mahsulotning kamida 80 foizi tashqi bozorda sotilishini taʼminlaydi; v) “Popfen” qoʻshma korxonasi Oʻzbekiston Respublikasi Tashqi iqtisodiy faoliyat milliy bankiga asosiy qarzning, kredit uchun foizlarning, vositachilik haqining va xarajatlarning kredit bitimi shartlari bilan belgilangan tartibda toʻlanishini taʼminlaydi. 3. Oʻzbekiston Respublikasi Tashqi iqtisodiy faoliyat milliy banki ikki oy muddatda “Cheyz Manxetten AG banki” bilan yakka tartibdagi kredit bitimi tuzilishini taʼminlasin va “Popfen” qoʻshma korxonasiga belgilangan tartibda qayta moliyalashtirsin. 4. Oʻzbekiston Respublikasi Moliya vaziriga ushbu loyiha uchun olinadigan kreditga Oʻzbekiston Respublikasi Hukumati kafolatini imzolash vakolati berilsin. 5. Oʻzbekiston Respublikasi Adliya vazirligi “Germes” sugʻurta kompaniyasi (Germaniya) talablariga muvofiq Oʻzbekiston Respublikasi Hukumati kafolati boʻyicha yuridik xulosani belgilangan tartibda rasmiylashtirsin. 6. “Oʻzistiqbolstat” davlat qoʻmitasi paxta tolasidan foydalanish balanslarini ishlab chiqishda, 1997-yildan boshlab, “Popfen” qoʻshma korxonasining buyurtmanomasiga muvofiq, erkin narxlar boʻyicha haq toʻlangan holda, “Popfen” qoʻshma korxonasining paxta tolasiga boʻlgan ehtiyojini hisobga olsin. 7. “Oʻzbekyengilsanoat” uyushmasi 1997-yilda qoʻshma korxonaning kalava ishlab chiqaradigan quvvatlari ishga tushirilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.3. Usmonov zimmasiga yuklansin.
Oʻzbekiston Respublikasi Ichki ishlar vazirligi, Favqulodda vaziyatlar vazirligi, Milliy gvardiya va Davlat xavfsizlik xizmatining harbiy xizmatchilariga, oʻquv muassasalari tinglovchilari hamda kursantlariga tibbiy xizmat koʻrsatishni tartibga solish toʻgʻrisida
(resolution, 2024-06-25)

Oʻzbekiston Respublikasi Ichki ishlar vazirligi, Favqulodda vaziyatlar vazirligi, Milliy gvardiya va Davlat xavfsizlik xizmatining harbiy xizmatchilariga, oʻquv muassasalari tinglovchilari hamda kursantlariga tibbiy xizmat koʻrsatishni yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Mudofaa vazirligining harbiy-davolash muassasalariga Oʻzbekiston Respublikasi Ichki ishlar vazirligi, Favqulodda vaziyatlar vazirligi, Milliy gvardiyasi va Davlat xavfsizlik xizmatining harbiy xizmatchilarini, katta ofitserlarining oila aʼzolarini (eri, xotini, oʻn sakkiz yoshga toʻlmasidan oldin nogiron boʻlib qolgan oʻn sakkiz yoshdan oshgan farzandlari, taʼlim muassasalarida taʼlimning kunduzgi shaklida tahsil olayotgan yigirma uch yoshgacha boʻlgan farzandlarini), oʻquv muassasalari tinglovchilari hamda kursantlarini belgilangan tartibda tuziladigan shartnomalarga asosan statsionar davolash vazifasi yuklansin. Oʻzbekiston Respublikasi Mudofaa vazirligining harbiy-davolash muassasalari tomonidan tibbiy xizmatlar koʻrsatishda Ichki ishlar vazirligi, Favqulodda vaziyatlar vazirligi va Milliy gvardiya ovqatlanish, kommunal xizmatlar, hammom-kirxona xizmati, dori vositalari va tibbiyot buyumlari uchun qilingan harajatlarni Mudofaa vazirligiga qoplab beradi, ushbu mablagʻlar keyinchalik Mudofaa vazirligining moddiy-texnik bazasini takomillashtirishga yoʻnaltiriladi. 2. Oʻzbekiston Respublikasi Ichki ishlar vazirligi 1996-yil 1-yanvardagi holatiga koʻra shtatdagi 127 nafar xodimlari bilan ichki qoʻshinlarning garnizon gospitalini (Navoiy sh.) belgilangan tartibda Oʻzbekiston Respublikasi Mudofaa vazirligi balansiga bersin. 3. Oʻzbekiston Respublikasi Moliya vazirligi: Oʻzbekiston Respublikasi Mudofaa vazirligi, Ichki ishlar vazirligi va Milliy xavfsizlik xizmatini 1996-yilda mablagʻ bilan taʼminlash rejalariga tegishli oʻzgartirishlar kiritsin; Oʻzbekiston Respublikasi Ichki ishlar vazirligi, Favqulodda vaziyatlar vazirligi, Milliy gvardiyasi va Davlat xavfsizlik xizmati smetasida harbiy xizmatchilarini davolash uchun mablagʻlarni har yili nazarda tutsin.
OʻZBEKISTON RESPUBLIKASI TAShQI IShLAR VAZIRLIGIDA MADANIYAT, FAN VA TURIZM SOHASIDA XALQARO HAMKORLIK BOShQARMASINI TAShKIL ETISh TOʻGʻRISIDA
(resolution, 2020-06-12)

Oʻzbekiston Respublikasi Tashqi ishlar vazirligi faoliyatini yanada takomillashtirish, respublikaning madaniyat, fan va turizm sohasidagi xalqaro aloqalarini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi tarkibida Madaniyat, fan va turizm sohasida xalqaro hamkorlik boshqarmasi tashkil etilsin. Oʻzbekiston Respublikasi Tashqi ishlar vazirligi markaziy apparati xodimlari soni 13 nafarga koʻpaytirilsin. 2. Oʻzbekiston Respublikasi Tashqi ishlar vazirligi: Boshqarma faoliyatini Oʻzbekiston Respublikasi vazirliklari va idoralarining xorijiy davlatlar va xalqaro tashkilotlar bilan madaniyat, fan va turizm sohasidagi xalqaro aloqalarini rivojlantirish va muvofiqlashtirishga yoʻnaltirsin; ikki hafta muddatda Madaniyat, fan va turizm sohasida xalqaro hamkorlik boshqarmasi toʻgʻrisidagi Nizomni ishlab chiqsin va tasdiqlasin. 3. Oʻzbekiston Respublikasi Moliya vazirligi bir oy muddatda ajratilgan shtat birliklari xarajatlari uchun Oʻzbekiston Respublikasi Tashqi ishlar vazirligiga zarur mablagʻlarni ajratsin.
ChETDAN KELTIRILAYoTGAN TOVARLARNING AYRIM TURLARIGA AKSIZ SOLIGʻI JORIY ETISh TOʻGʻRISIDA
(resolution, 1998-04-16)

Vatanimizning tovar ishlab chiqaruvchilarini qoʻllab-quvvatlash maqsadida Vazirlar Mahkamasi qaror qiladi: 1. 1996-yil 1-oktabrdan boshlab yuridik va jismoniy shaxslar tomonidan Oʻzbekiston Respublikasi hududiga keltirilayotgan tovarlarga ilovaga muvofiq roʻyxat va stavka boʻyicha aksiz soligʻi joriy etilsin. 2. Vazirlar Mahkamasining 1996-yil 3-sentabrdagi 304-son qarori bilan chetdan keltirilayotgan yengil avtomobillarga belgilangan aksiz soligʻi stavkalari chetdan keltirilayotgan foydalanilgan yengil avtomobillarga ham joriy etilsin. Agar avtomobil ishlab chiqarilganligiga uch yil va undan ortiq boʻlgan boʻlsa, qancha masofa yurganligidan qatʼiy nazar, u foydalanilgan deb hisoblansin. 3. Oʻzbekiston Respublikasi Moliya vazirligi va Davlat soliq qoʻmitasi bir hafta muddatda aksiz soligʻi solinadigan chetdan keltirilayotgan tovarlar uchun aksiz soligʻi toʻlash tartibini ishlab chiqsinlar va tasdiqlasinlar. Davlat soliq qoʻmitasi aksiz soligʻi toʻgʻri hisoblanishi va toʻliq toʻlanishi ustidan nazorat oʻrnatsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
KOREYA RESPUBLIKASIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2010-07-16)

Oʻzbekiston Respublikasi bilan Koreya Respublikasi oʻrtasida diplomatik munosabatlar oʻrnatish toʻgʻrisida 1992-yil 29-yanvardagi Protokolga muvofiq Vazirlar Mahkamasi qaror qiladi: 1. Koreya Respublikasining Seul shahrida Oʻzbekiston Respublikasi Elchixonasi taʼsis etilsin. 2. Elchixonaning shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin. 1996-yil uchun Elchixona xodimlari soni 9 nafardan iborat etib belgilansin, ulardan: 6 kishi — diplomatik tarkib xodimlari, 3 kishi — maʼmuriy-texnik xodimlar. Oʻzbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Koreya Respublikasidagi elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
SAUDIYA ARABISTONI QIROLLIGIDA OʻZBEKISTON RESPUBLIKASI ELCHIXONASINI OCHISH TOʻGʻRISIDA
(resolution, 2024-08-30)

Oʻzbekiston Respublikasi bilan Saudiya Arabistoni Qirolligi oʻrtasida diplomatik munosabatlar oʻrnatish toʻgʻrisida 1992-yil 20-fevraldagi Protokolga muvofiq Vazirlar Mahkamasi qaror qiladi: 1. Saudiya Arabistoni Qirolligining Er-Riyad shahrida Oʻzbekiston Respublikasi Elchixonasi taʼsis etilsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan taklif kiritsin. 4. Oʻzbekiston Respublikasining Saudiya Arabistoni Qirolligidagi elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
“DAM OLISH VA SPORTNI RIVOJLANTIRISH XALQARO KORPORATSIYASI” OʻZBEKISTON-AMERIKA QOʻSHMA KORXONASINI TASHKIL ETISH TOʻGʻRISIDA
(resolution, 2021-02-22)

Xorijiy investitsiyalarni jalb etish, Oʻzbekiston Respublikasida turizm, madaniy dam olish va sportni rivojlantirish maqsadida Vazirlar Mahkamasi qaror qiladi: 1. Toshkent shahar hokimligining ustav sarmoyasi 2 mln AQSH dollari miqdorida boʻlgan, Toshkent shahridagi Rohat koʻlida xalqaro andozadagi golf-klubni qurish va keyinchalik foydalanish uchun “Dam olish va sportni rivojlantirish xalqaro korporatsiyasi” Oʻzbekiston-Amerika qoʻshma korxonasini tashkil etish toʻgʻrisidagi taklifiga rozilik berilsin. 2. Quyidagilar maʼlumot uchun qabul qilinsin: qoʻshma korxonani, ustav sarmoyasidagi ulush tegishli ravishda 20 va 80 foiz miqdorida taqsimlangan holda, Oʻzbekiston tomonidan Toshkent shahar hokimligi va Amerika tomonidan “Olden Star Ink” kompaniyasi taʼsis etadilar; “Olden Star Ink” kompaniyasining investitsiyasi 6,5 mln AQSH dollarini tashkil etadi; Toshkent shahar hokimligining qoʻshma korxona ustav sarmoyasiga ulushi yerdan foydalanish huquqi, mavjud muhandislik tarmoqlari va kommunikatsiyalari, oʻtish yoʻllari sifatida qoʻshiladi. 3. Oʻzbekiston Respublikasi Adliya vazirligi qoʻshma korxonani belgilangan tartibda roʻyxatdan oʻtkazsin. 4. “Oʻzistiqbolstat” davlat qoʻmitasi Toshkent shahrining Rohat koʻlidagi xalqaro andozadagi golf-klubni tashkil etishga doir loyihani Oʻzbekiston Respublikasi investitsiya dasturiga kiritsin. 5. Mazkur qarorning bajarilishini nazorat qilish Bosh vazirning oʻrinbosarlari R.R. Yunusov va S.S. Saidqosimov zimmasiga yuklansin.
OʻZBEKISTON RESPUBLIKASINING TOVAR BOZORLARIDA MONOPOLISTIK MAVQYINI EGALLAGAN XOʻJALIK YuRITUVChI SUBYEKTLARNING DAVLAT REESTRI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 1997-03-31)

Respublikada raqobatni rivojlantirish, xoʻjalik yurituvchi subyektlarni monopoliyadan chiqarishni kengaytirish va iqtisodiy islohotlarni chuqurlashtirish maqsadida Vazirlar Mahkamasi qaror qiladi: 1. Vazirlar Mahkamasining 1993-yil 30-martdagi 160-son qarori bilan tasdiqlangan “Oʻzbekiston Respublikasining tovar bozorlarida monopolistik mavqeyini egallagan xoʻjalik yurituvchi subyektlarning Davlat reyestri toʻgʻrisida Nizom” 2-bandining birinchi, ikkinchi va uchinchi xatboshilari quyidagi tahrirda bayon qilinsin: “2. Monopolist reyestrga agar uning muayyan tovar bozoridagi ulushi 65 foizni yoki undan koʻproqni tashkil etsa, yoxud ushbu ulush Oʻzbekiston Respublikasi Moliya vazirligi huzuridagi Monopoliyadan chiqarish va raqobatni rivojlantirish qoʻmitasi tomonidan quyidagi holatlarga bogʻliq ravishda 35 foizdan 65 foizgacha boʻlgan diapazonda belgilangan taqdirda kiritiladi: xoʻjalik yurituvchi subyektning bozordagi ulushining barqarorligi; xoʻjalik yurituvchi subyektning tovar aylanishi sharoitlariga mustaqil ravishda yoki xoʻjalik yurituvchi boshqa subyektlar bilan birgalikda harakat qilgan holda hal qiluvchi taʼsir koʻrsata olish imkoniyati; xoʻjalik yurituvchi subyekt xatti-harakatlari (xatti-harakatsizligining monopoliyaga qarshi qonunchilikni buzishi va boshqa xoʻjalik yurituvchi subyektlarning bozorga kirishini qiyinlashtirishi”. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
BINOLAR VA INShOOTLARNI BERISh TOʻGʻRISIDA
(resolution, 2021-02-22)

“Sudlar toʻgʻrisida” Oʻzbekiston Respublikasi Qonuni va Oʻzbekiston Respublikasi Vazirlar Mahkamasining “Oʻzbekiston Respublikasi adliya organlari va sudlari faoliyatini tashkil etish masalalari toʻgʻrisida” 1994-yil 19-yanvardagi 18-son qaroriga muvofiq hamda korrupsiya va iqtisodiy jinoyatchilikka qarshi kurashning samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Kommunal xizmat koʻrsatish vazirligi Toshkent shahar hokimligi bilan birgalikda bir oy muddatda U. Nosir koʻchasi, 93-uyda joylashgan binoning yarmini (oʻng qanotini) boʻshatsin va Oʻzbekiston Respublikasi Adliya vazirligi balansiga bersin. Toshkent shahar hokimligi Oʻzbekiston Respublikasi Kommunal xizmat koʻrsatish vazirligi bilan birgalikda hovlidagi hududni Oʻzbekiston Respublikasi Adliya vazirligiga biriktirishga oid tegishli qaror qabul qilsin hamda tuzatish ishlarini loyihalashtirish va amalga oshirish boʻyicha pudratchi tashkilotlarni belgilasin. 2. Oʻzbekiston Respublikasi Moliya vazirligi Oʻzbekiston Respublikasi Adliya vazirligiga muhandislik kommunikatsiyalarini rekonstruksiya qilish va binoni mukammal tuzatish uchun zarur moliyaviy resurslar ajratsin. 3. Oʻzbekiston Respublikasi Adliya vazirligi bir oy muddatda Toshkent shahar Xoʻjand koʻchasi, 12-uyda joylashgan binoni Oʻzbekiston Respublikasi Ichki ishlar vazirligi balansiga tekin oʻtkazsin. 4. Oʻzbekiston Respublikasi Ichki ishlar vazirligi tarkibiy boʻlinmalarni joylashtirish uchun oʻz mablagʻlari hisobidan tuzatish ishlarini amalga oshirsin. 5. Mazkur qarorning bajarilishini nazorat qilish qurilish, binokorlik materiallari sanoati va kommunal xizmat koʻrsatish boʻlimiga yuklansin.
DAVLAT SOLIQ QOʻMITASINING BOSh BOJXONA BOShQARMASI TOʻGʻRISIDAGI NIZOMGA QOʻShIMChALAR KIRITISh TOʻGʻRISIDA
(resolution, 1998-04-16)

Oʻzbekiston Respublikasi Vazirlar Mahkamasining 1996-yil 11-martdagi 88-son qarori qabul qilinganligi munosabati bilan Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasi Davlat soliq qoʻmitasini tashkil etish va uning faoliyati masalalari toʻgʻrisida” 1994-yil 4-martdagi 114-son qarori bilan tasdiqlangan Davlat soliq qoʻmitasining Bosh bojxona boshqarmasi toʻgʻrisidagi Nizomning 7-bandi quyidagi mazmundagi “t” kichik bandi bilan toʻldirilsin: “t) bojxona deklaratsiyalar va bitishuvlar pasporti asosidagi eksport-import kontraktlari toʻgʻrisidagi maʼlumotlarni Oʻzbekiston Respublikasi Davlat soliq qoʻmitasi Valyuta va eksport-import operatsiyalarini nazorat qilish Bosh boshqarmasiga oʻz vaqtida va toʻliq berish”
RESPUBLIKA MINTAQALARIDA NAQD PUL MABLAGʻLARI EMISSIYASI DARAJASINI PASAYTIRISh PROGNOZLARI VA KASSA REJALARI BAJARILIShI UChUN RAHBARLAR VA MANSABDOR ShAXSLARNING JAVOBGARLIGINI OShIRISh VA ULARNI RAGʻBATLANTIRISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2003-02-04)

Naqd pul mablagʻlari emissiyasi darajasini pasaytirishning belgilangan koʻrsatkichlari va kassa rejalari bajarilmaganligi uchun rahbar xodimlarga jarima solish tartibini takomillashtirish maqsadida Vazirlar Mahkamasi qaror qiladi: Vazirlar Mahkamasining 1996-yil 2-iyuldagi 230-son qarori bilan tasdiqlangan “Respublika mintaqalarida naqd pul mablagʻlari emissiyasi darajasini pasaytirish prognozlari va kassa rejalari bajarilishi uchun rahbarlar va mansabdor shaxslarning javobgarligini oshirish va ularni ragʻbatlantirish tartibi toʻgʻrisidagi Nizomning 5-bandi ikkinchi va uchinchi xatboshi quyidagi tahrirda bayon qilinsin: “Qoraqalpogʻiston Respublikasi Vazirlar Kengashining Raisiga, viloyatlar va Toshkent shahar hokimlariga hamda ularning tegishli oʻrinbosarlariga — Pul-kredit siyosati boʻyicha respublika komissiyasining taqdimnomasiga koʻra Oʻzbekiston Respublikasi Vazirlar Mahkamasining Raisi tomonidan;”.
“OʻZBEKISTON SSRNING DAVLAT TILI HAQIDA”GI QONUNNI AMALGA OShIRISh DAVLAT DASTURIGA OʻZGARTIRISh VA QOʻShIMChALAR KIRITISh TOʻGʻRISIDA
(law, 2021-02-22)

Oliy Majlisning “Davlat tili toʻgʻrisida” Oʻzbekiston Respublikasi Qonunini yangi tahrirda amalga kiritish tartibi toʻgʻrisida”gi qarorini bajarish yuzasidan Vazirlar Mahkamasi qaror qiladi: 1. Oʻzbekiston SSR Ministrlar Sovetining 1990-yil 19-fevraldagi 101-son qarori bilan tasdiqlangan “Oʻzbekiston SSRning davlat tili haqida”gi Qonunni amalga oshirish Davlat dasturiga oʻzgartirish va qoʻshimchalar kiritilsin, uning yangi tahriri ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, davlat qoʻmitalari, idoralar, uyushmalar, konsernlar, korporatsiyalar Davlat dasturini amalga oshirish tadbirlarini ishlab chiqsinlar va tasdiqlasinlar.